Diari Oficial de la Generalitat Valenciana


Sumari del DOGV 4884, del 16-11-2004 (2004/11279)

DECRET 254/2004, de 12 de novembre, del Consell de la Generalitat, pel qual s'inclou en el Catàleg de Forests d'Utilitat Pública de la Província de València la forest denominada Cañada Mayor y El Peregrín, situada al terme municipal d'Ayora i que pertany a la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4884

Data del DOGV
:   16-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/11698


Data del document
:   12-11-2004

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Ayora
    * muntanya de l'estat

DECRET 254/2004, de 12 de novembre, del Consell de la Generalitat, pel qual s'inclou en el Catàleg de Forests d'Utilitat Pública de la Província de València la forest denominada Cañada Mayor y El Peregrín, situada al terme municipal d'Ayora i que pertany a la Generalitat. [2004/A11594]
  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell de la Generalitat, s'ha instruït el corresponent expedient de declaració d'utilitat pública i inclusió en el Catàleg de Forests d'Utilitat Pública de la Província de València de la forest denominada Cañada Mayor y el Peregrín, i s'han justificat plenament les circumstàncies que el motiven, per la qual cosa cal dictar el corresponent decret.
  
Per raó d'això, a proposta del conseller de Territori i Habitatge i amb la deliberació prèvia del Consell de la Generalitat, en la reunió del dia 12 de novembre de 2004,
  
DECRETE
  
Article 1
  
Es declara d'utilitat pública la forest denominada Cañada Mayor y El Peregrín, propietat de la Generalitat, d'una superfície de 378,50 hectàrees, que correspon a la finca inscrita en el Registre de la Propietat de Requena en el tom 900, llibre 146, foli 213, finca 12708, inscripció 2a.
  
Article 2
  
S'inclou en el Catàleg de Forests d'Utilitat Pública de la Província de València la forest Cañada Mayor y El Peregrín, amb el número 174, de la forma següent:
  
Província: València.
  
Partit judicial: Requena.
  
Terme municipal: Ayora.
  
Nom: Cañada Mayor y El Peregrín.
  
Número: 174.
  
Pertinença: Generalitat .
  
Límits: nord, forest V-1087 Casa del Cabello, finca Casa Moreno i Cañada Real de San Benito; est, finques particulars Casa Quemada, Casa del Buitre i Casa del Carrascal; sud, finques particulars Casa Quemada i Casa de los Pepinos; i oest, finques particulars Casa de los Pepinos i Casa la Venta
  
Cabuda pública: 378,50 ha.
  
Cabuda total: 378,50 ha.
  
DISPOSICIÓ FINAL
  
El present decret tindrà efecte des de l'endemà de la publicació en el Diari Oficial de la Generalitat Valenciana.
  
Contra el present decret, els interessats poden interposar recurs contenciós administratiu en el termini de dos mesos, comptadors a partir del dia següent al de la publicació d'aquest decret, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant del Consell de la Generalitat, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Alacant, 12 de novembre de 2004
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,
  
RAFAEL BLASCO CASTANY